ມີ 5 ຄົນເສຍຊີວິດ ໃນການປະທະກັນ ລະຫວ່າງໄທ ແລະກຳປູເຈຍ
ມີ 5 ຄົນເສຍຊີວິດ ໃນການປະທະກັນ ເທື່ອຫຼ້າສຸດ ໃນບໍລິເວນຊາຍແດນ ໄທ-ກຳປູເຈຍ
ເຈົ້າໜ້າທີ່ໄທແລະກຳປູເຈຍກ່າວວ່າ ທະຫານຂອງຕົນໄດ້ ຍິງຕອບໂຕ້ກັນເປັນເວລາຫຼາຍໆຊົ່ວໂມງໃນບໍລິເວນຊາຍ ແດນທີ່ມີການຂັດແຍ້ງ ໃນຕອນເຊົ້າຂອງວັນສຸກມື້ນີ້ ຊຶ່ງ ເປັນການຜິດຂ້ອງຕ້ອງຖຽງ ທີ່ໄດ້ລະເບີດຂຶ້ນເທື່ອຫຼ້າສຸດ ໃນບໍລິເວນປາສາດຫີນ ທີ່ປະເທດທັງສອງຕ່າງກໍອ້າງກຳ ມະສິດນັ້ນ ໂຄສົກຂອງກອງທັບກຳປູເຈຍກ່າວວ່າ ມີທະຫານກຳປູ ເຈຍ 3 ຄົນເສຍຊີວິດແລະອີກ 6 ຄົນໄດ້ຮັບບາດເຈັບ ສ່ວນກອງທັບໄທກ່າວວ່າທະຫານຂອງຕົນ 2 ຄົນໄດ້ເສຍ ຊີວິດແລະອີກຢ່າງນ້ອຍ 8 ຄົນໄດ້ຮັບບາດເຈັບ ການສູ້ລົບກັນ ໄດ້ລະເບີດຂຶ້ນໃກ້ໆກັບວັດ Ta Muen Tom ໃນເຂດເມືອງ Pa nom Dong Rak ຈັງຫວັດສຸ ຣິນຂອງໄທ ເຈົ້າໜ້າທີ່ທະຫານຂອງທັງສອງຝ່າຍຕ່າງກໍກ່າວອ້າງວ່າ ອີກຝ່າຍນຶ່ງເປັນຜູ້ເລີ່ມລົງມືກ່ອນ ໃນການປະທະກັນຄັ້ງນີ້